

La marxa es celebrarà el Diumenge, 12 de maig de 2019.

*1.INTRODUCCIÓ*

**1.2.** És una marxa popular no competitiva de bicicleta de muntanya eléctrica i normal, amb un recorregut ùnic de 40 km i uns 1300 m de desnivell acumulat.

**1.3.** Horari de sortida

* Sortida oberta: a les 9:00 h.

**1.4.** És una marxa popular de participació individual.

**1.5.** La marxa té lloc a Maçanet de Cabrenys (Catalunya).

**1.6.** La marxa popular no pertany a cap calendari autonòmic, nacional o internacional.

*2. INSCRIPCIÓ*

**2.1.** La marxa està limitada a 200 participants

**2.2.** Qualsevol persona que vulgui participar en aquesta marxa ha de formalitzar la seva inscripció a través de la pagina web de l´ajuntament de Maçanet [www.maçanetdecabrenys.cat](http://www.maçanetdecabrenys.cat) o bé a [www.tempsXcurses.com](http://www.tempsXcurses.com) Perquè la inscripció sigui vàlida, és obligatori omplir totes les dades que es sol·liciten en el formulari i pagar la quota d’inscripció.

**2.3.** El termini d’inscripció conclou quan s’esgoten els 200 dorsals, o bé el 11 de maig a les 24:00 h.

**2.4.** Pot participar a la marxa qualsevol persona amb o sense llicència federativa per a ciclisme, cicloturisme, triatló.

**2.5.** La quota d’inscripció per participant és (IVA INCLÒS):

-35€ abans del 21 d´Abril

-40€ del 21 d´Abril al 11 de Maig

**2.6.** No es tramitaran canvis ni devolucions de la quota d’inscripció durant els darrers quinze dies previs a la celebració de la cursa. Abans d’aquests quinze dies es reembolsarà la totalitat d’aquesta menys 3,00 € en concepte de despeses de gestió.

**2.7.** La inscripció inclou:

* Entrada Pasta party
* Dret de participació en la marxa
* Dorsal
* Obsequis d’inscripció: “Bossa starter”
* Marcatge de recorregut
* Assistència tècnica en tots els avituallaments i sortida
* Avituallaments gastronòmics amb cates de vi i cava
* Assistència mèdica fora del recorregut
* Assegurança d’accidents
* Agents de Protecció Civil als encreuaments de carreteres
* Àrea de rentat de bicicletes
* Lavabos i dutxes
* Altres serveis addicionals i gratuïts

**2.8.** En cas d’abandonament de la marxa, la quota d’inscripció no serà reemborsada ni total ni parcialment.

*3. PARTICIPANTS*

**3.1.** Pot participar a la marxa qualsevol persona major de 18 anys i tots els menors de 18 anys sempre i quan vagin acompanyats del pare/mare o tutor/a legal

*4. RECOLLIDA DE DORSALS*

**4.1.** La recollida dels dorsals té lloc al bar de la piscina municipal, centre de fira.

Dissabte, 11 de maig 2019: 10:00 a 20:00 h, i Diumenge 12 de 8:00 a 9:00 h

**4.2.** Resguard d’inscripció: Per a la recollida del dorsal és imprescindible entregar el resguard d’inscripció i acompanyat del DNI.

**4.3.** Els dorsals son personals i intransferibles.

**4.4.** Qualsevol canvi es publicarà a les diverses plataformes de comunicació existents, i és responsabilitat del participant estar al corrent d’aquests.

*5. DESENVOLUPAMENT DE LA MARXA*

**5.1.** L’ordre de sortida es lliure.

**5.2.** Els participants han de prendre la sortida a les 9:00 h. Els participants que prenguin la sortida abans o després d’aquesta hora ho faran sota la seva responsabilitat.

*6. RECORREGUT*

**6.1.** El recorregut està degudament marcat amb senyals, especialment en els punts conflictius, com creus, interseccions de carretera o carrers. No requereix cap dispositiu electrònic per a ser seguit.

**6.2.** A cada avituallament hi ha un plànol del recorregut.

**6.3.** El recorregut és obert al trànsit però degudament controlat. Els participants han de seguir les indicacions de les autoritats de trànsit i/o Protecció Civil i circular amb precaució. A les vies públiques, els ciclistes han de romandre al voral del carril dret. A pistes, és recomanable circular pel costat dret.

**6.4.**  Tots participants correrán la marxa sota la seva responsabilitat.

**6.5.** El recorregut inclou ascensions exigents i trams tècnics en descens. És responsabilitat del participant decidir si ho pot superar muntat sobre la bicicleta. L’organització no és responsable d’accidents relacionats amb la destresa de cada participant o el seu nivell de forma física.

**6.6.** Els participants que abandonin el recorregut marcat per l’organització ho faran sota la seva responsabilitat.

*7. AVITUALLAMENTS*

**7.1.** Els avituallaments i zones d’assistència tècnica estan degudament senyalitzats al llarg de tot el recorregut. Aquests disposen de tot el necessari per a cobrir les necessitats d’alimentació i hidratació dels participants durant el recorregut.

*8. TRAMS IMPRACTICABLES*

**8.1.** En cas que un tram del recorregut sigui impracticable i impossible de franquejar, per circumstàncies imprevistes, l’organització pot desviar el recorregut pels punts previstos.

*9. ABANDONAMENT*

**9.1.** Un participant que abandoni ho ha de comunicar a l’organització tan aviat com sigui possible. Tan el participant com la seva bicicleta seran traslladats al Village. En cas d’abandonament, i per motius de seguretat, es recomana fer-ho en els diversos avituallaments situats al llarg del recorregut.

**9.2.** En cas d’accident o emergència, i salvaguardant la seguretat dels participants, l’organització té el dret de retirar a un participant de la marxa.

*10. CLASSIFICACIONS*

**10.1.** És una marxa popular no competitva.

**10.2.** No s’estableix cap classificació, ni control de temps amb o sense xip.

**10.3.** No hi ha premis.

*11. BICICLETA*

**11.1.** La bicicleta ha d’estar en condicions tècniques i de seguretat òptimes per a la pràctica en un entorn de muntanya.

**11.2.** Les bicicletes tàndem i les elèctriques estan permeses.

*12. EQUIPAMENT*

**12.1.** És obligatori l’ús del casc.

**12.2.** És obligatori portar el dorsal lliurats per l’organització. El dorsal ha d’estar degudament col·locat en la part davantera de la bicicleta.

**12.3.** En cas de ser necessari portar roba d’abric (impermeable, maneguets, camals, etc.), l’organització no proveeix aquestes peces als participants i no es responsabilitza de l’elecció de roba de cada persona.

**12.4.** L’organització no es fa responsable de cap objecte perdut o oblidat al llarg del recorregut o en el transcurs de la prova per cap participant. Tampoc si és lliurat a qualsevol membre de l’organització en el transcurs de la marxa.

**12.5.** L’organització no es fa responsable de cap avaria ni reparació de la bicicleta que pugui succeir en el transcurs de la prova.

**12.6.** Per motius de seguretat es recomana portar telèfon mòbil.

*13. ESPORT I NATURA*

**13.1.** La bicicleta de muntanya és una activitat de competició o lleure que es desenvolupa a la naturalesa i el seu impacte en aquest entorn és una responsabilitat per a tots els participants i organitzadors de proves esportives.

Preguem que siguin respectuosos amb l’entorn natural pel qual transcorre el recorregut; prestant atenció a les deixalles, circular fora dels camins, no prendre dreceres que danyin a la vegetació, anar amb compte amb els animals a la muntanya, no deixar tirat cap recanvi, etc.

L’organització es reserva el dret de retirar a qualsevol participant que no respecti el medi ambient o les propietats privades que es travessen al llarg del recorregut.

*14. RECLAMACIONS*

**14.1.** Les reclamacions han de ser presentades formalment a l’organització.

*16. CONSIDERACIONS*

**16.1.** Tots els participants han de ser respectuosos amb els altres participants, membres de l’organització, mitjans de comunicació i públic.

**16.2.** Els camins pels quals transcorre la prova són cedits únicament i exclusivament per el dia de la marxa, pel que no està permès la divulgació dels tracks GPS del recorregut.

**16.3.** L’organització pot retirar qualsevol participant que no respecti aquestes consideracions.

**16.4.** Tots els participants cedeixen els seus drets d’imatge a l’organització, que podrà utilitzar fotos o vídeos on apareguin amb fins de promoció de la marxa.

**16.5.** L’organització no es fa càrrec de les despeses ni deutes en què pugui incórrer un participant en el transcurs de l’esdeveniment.

**16.6.** L’organització es reserva el dret, sense avís, sota circumstàncies greus, i en favor del desenvolupament i la seguretat de la prova (participants, personal, etc), de retardar la sortida, modificar l’horari i / o actualitzar el reglament.

Inscriure’t a la Infinita ebikes implica l’acceptació i cumpliment d’aquest reglament



